Diari Oficial de la Generalitat Valenciana


Sumari del DOGV 8605, del 02-08-2019 (2019/7774)

RESOLUCIÓ de 25 de juliol de 2019, del Servei Territorial de Transports de València, per la qual s'amplia l'autorització de presa de servei de taxi a Cullera atorgada en el punt quart de la Resolució de 8 de febrer de 2019 amb ocasió de la celebració d'esdeveniments del Medusa Sunbeach Festival.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8605

Data del DOGV
:   02-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/7774


Data del document
:   25-07-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 25 de juliol de 2019, del Servei Territorial de Transports de València, per la qual s'amplia l'autorització de presa de servei de taxi a Cullera atorgada en el punt quart de la Resolució de 8 de febrer de 2019 amb ocasió de la celebració d'esdeveniments del Medusa Sunbeach Festival. [2019/7774]  
De conformitat amb el que s'estableix en l'apartat 3r de l'article 21 de la Llei 13/2017, de 8 de novembre, de la Generalitat, del taxi de la Comunitat Valenciana (LTCV), el passat 8 de febrer es va dictar una resolució perquè els titulars de llicència VT de l'àrea de prestació conjunta de la Safor, Sueca, Favara, Gandia, Tavernes de la Valldigna, Alzira, Algemesí, Carcaixent i de l'àrea de prestació conjunta de València puguen prendre servei en l'àrea funcional de Cullera i recíprocament els titulars de llicència de taxi de Cullera, durant els dies 8, 9, 10, 11 i 12 d'agost de 2019 en els quals se celebra el Medusa Sunbeach Festival (DOGV 8494, 26.02.2019).  
Atés que la celebració dels esdeveniments d'aquest festival, durant els mesos d'estiu de 2019, no es limita als dies autoritzats i que la nombrosa afluència d'assistents està fent insuficient l'oferta de taxis existent a Cullera, l'Ajuntament ha sol·licitat que es faça extensiva l'autorització atorgada el mes de febrer passat per a garantir la cobertura de les necessitats de mobilitat de forma més adequada.  
  
Per tal motiu, es considera oportú ampliar l'autorització de presa de servei a les persones titulars de les autoritzacions de taxi de les poblacions pròximes a Cullera, les nits del dissabte al diumenge del mes de juliol i d'agost, en aplicació del que es disposa en l'esmentat article 21.3 de la LTCV.  
En virtut d'això, fent ús de la competència atorgada per delegació de la Direcció General d'Obres Públiques, Transport i Mobilitat, en Resolució de 8 de maig de 2017 (DOGV 8052, 31.05.2017), i d'acord amb el que disposa l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Ampliar l'autorització, atorgada en el punt quart de la Resolució de 8 de febrer de 2019, del Servei Territorial de Transports de València, en ocasió de la celebració d'esdeveniments del Medusa SunBeach Festival de Cullera, als dissabtes 27 de juliol, 3, 17, 24 i 31 d'agost de 2019 durant la franja horària 23.00 fins a les 09.00 hores del diumenge següent, als titulars de VT de la Ribera Alta, la Ribera Baixa, Gandia i la Safor.  
  
Segon  
Hi seran aplicables les tarifes interurbanes per a tots els serveis objecte de la present autorització, per tindre inici en un àmbit funcional i destinació en un àmbit funcional diferent, que s'aplicaran en la totalitat del trajecte del servei, d'acord amb el que s'estableix en l'article 18.2 de la LTCV.  
  
Contra la present resolució, que no esgota la via administrativa, es podrà interposar un recurs d'alçada davant la secretaria autonòmica d'Obres Públiques, Transports i Mobilitat Sostenible en el termini d'un mes a comptar de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altre que es considere oportú.  
  
València, 25 de juliol de 2019.- La cap del Servei Territorial de Transports de València: M. Aída González-Fleitas de la Serna.